**KATALIKŲ TIKYBOS ILGALAIKIO PLANO RENGIMAS**

Dėl ilgalaikio plano formos susitaria mokyklos bendruomenė, tačiau nebūtina siekti vienodos formos. Skirtingų dalykų ar dalykų grupių ilgalaikių planų forma gali skirtis, svarbu atsižvelgti į dalyko(-ų) specifiką ir sudaryti ilgalaikį planą taip, kad jis būtų patogus ir informatyvus mokytojui, padėtų planuoti trumpesnio laikotarpio (pvz., pamokos, pamokų ciklo, savaitės) ugdymo procesą, kuriame galėtų būti nurodomi ugdomi pasiekimai, kompetencijos, sąsajos su tarpdalykinėmis temomis. Pamokų ir veiklų planavimo pavyzdžių galima rasti Katalikų tikybos bendrosios programos (toliau – BP) įgyvendinimo rekomendacijų dalyje [*Veiklų planavimo ir kompetencijų ugdymo pavyzdžiai*](https://nsasmm-my.sharepoint.com/personal/svietimo_portalas_nsa_smm_lt/_layouts/15/Doc.aspx?sourcedoc=%7b50ada7b1-6768-4124-a56c-8bd9bba95d1b%7d&action=view&wd=target%286.%20Veikl%C5%B3%20planavimo%20pavyzd%C5%BEiai.one%7C9a3f23dc-563a-4923-bf5a-09d1eff2fea6%2F1%E2%80%932%20klas%C4%97s%7C141f3bd8-c8e7-41c5-ba92-79bd7dfdaace%2F%29&wdorigin=NavigationUrl)*.* Planuodamas mokymosi veiklas mokytojas tikslingai pasirenka, kurias kompetencijas ir pasiekimus ugdys atsižvelgdamas į konkrečios klasės mokinių pasiekimus ir poreikius. Šį darbą palengvins naudojimasis [Švietimo portale](https://emokykla.lt/) pateiktos BP [atvaizdavimu](https://www.emokykla.lt/bendrosios-programos/pagrindinis-ugdymas/19?types=10&clases=&res=2) su mokymo(si) turinio, pasiekimų, kompetencijų ir tarpdalykinių temų nurodytomis sąsajomis.

Kompetencijos nurodomos prie kiekvieno pasirinkto koncentro pasiekimo.

Spustelėjus ant pasirinkto pasiekimo atidaromas pasiekimo lygių požymių ir pasiekimui ugdyti skirto mokymo(si) turinio citatų langas.

Tarpdalykinės temos nurodomos prie kiekvienos mokymo(si) turinio temos. Užvedus žymeklį ant prie temų pateiktos ikonėlės atsiveria langas, kuriame matoma tarpdalykinė tema ir su ja susieto(-ų) pasiekimo(-ų) ir (ar) mokymo(si) turinio temos(-ų) citatos.

Pateiktame ilgalaikio plano pavyzdyje pateikiamas preliminarus 70-ies procentų Bendruosiuose ugdymo planuose dalykui numatyto valandų skaičiaus paskirstymas: :

* stulpelyje *Mokymo(si) turinio tema* yra pateikiamos Katalikų tikybos bendrosios programos (toliau – BP) tema ar probleminis klausimas, kuriuos mokytojas gali pasipildyti/pasikeisti savo nuožiūra;
* stulpelyje *Val. sk.* yra nurodytas galimas nagrinėjant temą pasiekimams ugdyti skirtas pamokų skaičius. Lentelėje pateiktą pamokų skaičių mokytojas gali keisti atsižvelgdamas į mokinių poreikius, pasirinktas mokymosi veiklas ir ugdymo metodus;
* stulpelyje *30 proc. val.* mokytojas, atsižvelgdamas į mokinių poreikius, pasirinktas mokymosi veiklas ir ugdymo metodus, galės nurodyti, kaip paskirsto valandas laisvai pasirenkamam turiniui.

**KATALIKŲ TIKYBOS ILGALAIKIS PLANAS 10 IR II GIMNAZIJOS KLASEI**

**Bendra informacija:**

Mokslo metai \_\_\_\_\_\_\_\_\_\_\_\_\_\_\_

Pamokų skaičius: 1 pamoka per savaitę , iš viso 37 pamokos

|  |  |  |  |  |  |  |  |
| --- | --- | --- | --- | --- | --- | --- | --- |
| **Eil.Nr.** | **Tema/****etapo (ciklo) pavadinimas**(kontroliniai darbai, mokinių įsivertinimas) | **70 proc.****26 val.** | **30 proc.****11 val.** | **Orientacinė temos įvykdymo data** | **Vertinimo būdai ir formos** | **Ugdymas****kitose aplinkose, atviros pamokos** | **Pastabos** |
| **1.** | **Supažindinimas su katalikų tikybos dalyko programa, jos tikslu ir uždaviniais, vertinimo formomis ir būdais. Mokymosi uždavinių kėlimas.** | 1 |  | Rugsėjis  | Apklausa žodžiu. | Mokymasis klasėje, mokyklos muziejuje.  |  |
| **2.** | **A1 Biblijos aktualumas**Kokį vaidmenį Šventasis Raštas vaidina Bažnyčioje? Kodėl mokslininkai domisi Biblija?  | 1 |  | Rugsėjis  | Apklausa raštu.  | Mokymasis bendradarbiaujant klasėje, bibliotekoje. |  |
| **3.** | **A2 Dievo Karalystės paveldėtojai**Kaip pritaikyti Biblijos tekstus savo gyvenime? Kur prasideda Dievo Karalystė?  | 2 |  | Spalis  | Kūrybinis darbas  | Mokymasis bendradarbiaujant klasėje. |  |
| **4.** | **B3 Tikėjimo reikšmingumas**Ar danguje kažkas yra? Ką vadiname Paskutiniu teismu | 1 |  | Lapkritis  | Minčių žemėlapis | Mokymasis bendradarbiaujant klasėje.Atvira pamoka. |  |
| **5.** | **B2 Švč. Trejybė - kaip bendrystės pavyzdys**Ką daryti, kai yra meilės perteklius? Jeigu Dievas ateitų į tavo namus.  | 1 |  | Lapkritis   | Pokalbis  | Mokymasis bendradarbiaujant klasėje. |  |
| **6.** | **B4 Bendrystės keliai: ekumenizmas ir tarpreliginis dialogas.**Kur gali susitikti skirtingų tikėjimų žmonės? Kodėl popiežiai bendrauja su kitų religijų atstovais? Ar įmanoma nuo kovos ateiti iki bendros maldosKaip švęsti Kristaus gimimą? | 1 |  | Gruodis  | Projektas  | Mokymosi veikla klasėje, naudojantis informacinėmis komunikacinėmis technologijomis.Išvyka į ligoninę. |  |
| **7.** | **A3 Susiskaldęs žmogus.** Ar aš esu savo brolio sargas? Ar žmonės kada nors pastatys Babelio bokštą? Kiek žmogui gana? | 2 |  | Sausis  | Pranešimas | Kolegialus grįžtamasis ryšys. |  |
| 8. | **E3 Nuo pritekliaus iki pertekliaus**Ar visi turime teisę į gyvenimą ir pragyvenimą?   | 2 |  | Vasaris  | Grupinio darbo pristatymas  | Susitikimas su verslo atstovais.  |  |
| **9.** | **D2 Jauni šventieji**Ar metai nulemia šventumą?  | 1 |  | Vasaris  | Refleksija  | Mokymasis bendradarbiaujant klasėje. |  |
| **10.** | **D1 Marija ir šventieji maldos mokytojai**Kada mano širdis gieda? Kas vagia asmeninę ir bendruomeninę maldą?  | 1 |  | Kovas  | Refleksija  | Mokymasis bendradarbiaujant klasėje. |  |
| **11.** | **C2 Jauna Bažnyčia**Ar Bažnyčia jauna? Ar popiežius supranta jaunimą?  | 1 |  | Kovas  | Projektas  | Išvyka į Šv. apaštalų Petro ir Pauliaus katedrą  |  |
| **12.** | **D3 Misija - įmanoma**Ar visoms profesijoms reikalingas pašaukimas? Ar misionierių reikia tik Afrikai? Ar visi gali būti misionieriai? Misija -įmanoma?! Jėzaus kančia, mirtis ir prisikėlimas.  | 2 |  | Balandis  | Projektas  | Išvyka arba susitikimas su įvairių pašaukimų atstovais, pagal galimybę su misionieriais. Mokymasis mokyklos muziejuje |  |
| **13.** | **E1 Bioetikos principai**Kuo skiriasi bioetika nuo biologijos?  Kodėl mums reikia lyčių bendrystės? Kokiai kultūrai pritariu: gyvybės ar mirties?  | 4 |  | Gegužė | Debatai  | Mokymasis bendradarbiaujant klasėje. |  |
| **14.** | **C1 Bažnyčios universalumas ir visuotinumas**Ar Europa yra krikščioniškas žemynas? Ar Bažnyčiai rūpi pasaulio reikalai? Kam bažnyčioje reikalingi meno kūriniai?  | 2 |  | Birželis  | Kūrybinis darbas  | Lauko klasė |  |
| **15.** | **Tikybos programų apibendrinimas, refleksija ir įsivertinimas.** | 1  |  | Birželis  |  |  |  |
|  | ***Rezervinis laikas*** | 2-3 |  |  | Apklausa  |  |  |